**З А П О В Е Д**

**№ ПО-05-15/09.06.2020 г.**

На основание чл.24а, ал.1 от Закона за собствеността и ползването на земеделските земи /ЗСПЗЗ/ и чл.47ж, ал.1 от Правилника за прилагане на Закона за собствеността и ползването на земеделските земи /ППЗСПЗЗ/ и във връзка със Заповед № РД-46-143/20.03.2020г. на министъра на земеделието, храните и горите, обн. ДВ., бр.35 от 10.04.2020г. и публикувана във вестник „Труд”, брой от 13.04.2020г. /понеделник/.

**НАРЕЖДАМ:**

**1.** Откривам процедура за провеждане на търг /първа тръжна сесия/ с тайно наддаване за **отдаване под аренда** на свободни земеделски земи от държавния поземлен фонд /ДПФ/ в област Габрово за **стопанската** **2020-2021** **година** за отглеждане на едногодишни полски култури **за срок от 5 /пет/ стопански години** и за отглеждане на съществуващи трайни насаждения **за срок от 10 /десет/ стопански години.**

**2. Обект на търга** са земите от ДПФ, подробно описани по общини, землища, имоти, НТП, форма на отдаване /аренда/, срок за предоставяне и начална тръжна цена в списък, който е неразделна част от настоящата заповед.

**3. Условия за участие:** В търга могат да участват физически лица, кооперации, еднолични търговци и юридически лица, регистрирани по Търговския закон, които отговарят на условията посочени в чл. 47в, ал. 1, т.1-9 от ППЗСПЗЗ за всички или за отделни поземлени имоти в землищата, описани в списъка по т. 2.

**4. Началната тръжна цена и размер на депозита за участие в търга:** Началната тръжна цена за отглеждане на едногодишни полски култури е определена съгласно Приложение № 1- графа 1 към Заповед № РД-46-143/20.03.2020г. на Министъра на земеделието, храните и горите. Началната тръжна цена за отглеждане на съществуващи трайни насаждения е определена в Приложение № 3 към Заповед № РД-46-143/20.03.2020г. на Министъра на земеделието, храните и горите. В случай, че земите от ДПФ са поливни, началната тръжна цена се коригира с коефициент за поливност за Северна България - 1,2;

Размерът на депозита за участие в търга е определен със Заповед № РД-46-143/20.03.2020г. на Министъра на земеделието и храните, както следва:

**4.1.** за отглеждане на едногодишни полски култури – 20 % от определената начална тръжна цена, умножена по площта на имота.

**4.2**. за отглеждане на съществуващи трайни насаждения – 20 лв./дка.

**5. Условия за плащане на цената и депозита:**

Плащанията се извършват в български лева, по банков път, по сметка на:

**ОБЛАСТНА ДИРЕКЦИЯ „ЗЕМЕДЕЛИЕ” - ГАБРОВО**

**УНИ КРЕДИТ БУЛБАНК**

**IBAN BG 23 UNCR 70003319713688**

**BIC UNCRBGSF**

**Основание: „Депозит за участие в търг за имот №………….., в землището на ……….”.**

**6. Място и срок за получаване на документите за участие в търга**.Документите за участие в търга се получават в ОД „Земеделие”- гр. Габрово, ул. „Брянска” № 30, ет. 3, стая № 1 /деловодство/, всеки работен ден от 9,00 до 17,30 ч., **в срок не по - кратък от 30 календарни дни, считано от последната дата на публикацията на обявата в местен вестник - до 14.07.2020г. включително.**

**7. Място и срок за подаване на документи за участие в търга:** Документите за участие в търга се подават всеки работен ден в ОД „Земеделие” гр. Габрово, ул. „Брянска” № 30, ет.3, стая № 1 /деловодство/, от 9,00 до 17.30 часа, в запечатан непрозрачен плик, адресиран до ОД „Земеделие”- Габрово **с указанието “Документи за участие в търг** “. **Срок за подаване на документи – до 14.07.2020г. включително.**

**8. Място за получаване на информация за земите от ДПФ- обект на търга:**

Информация за земите -обект на търга е изложена вОбластна дирекция “Земеделие”- гр. Габрово, ул. „Брянска” № 30, ет. 3 и всички общински служби по земеделие на територията на областта, за земите обект на търга в съответната община, както и на интернет страницата на ОД „Земеделие”- гр. Габрово - [**www.mzh.government.bg/ODZ-Gabrovo**](http://www.mzh.government.bg/ODZ-Gabrovo)**.**

**9. Търгът ще се проведе както следва:** Три дни след изтичане срока за подаване на офертите - на **17.07.2020г. от 10,00 часа** в сградата на Областна дирекция „Земеделие” гр. Габрово, ул. „Брянска” № 30, ет. 3, **задължително в присъствие на кандидатите или упълномощени от тях лица. Съгласно чл. 47з, ал.3 от ППЗСПЗЗ, когато лицето участва в търга чрез пълномощник, представя на комисията в деня на провеждането на търга (тръжната сесия) оригинал на нотариално заверено пълномощно.**

**Предоставяне на удостоверение за актуална банкова сметка, издадено от съответната банка, с указанието “Сметка за възстановяване на депозит**“, **на комисията в деня на провеждането на търга (тръжната сесия), е необходимо с оглед безпрепятственото и своевременно възстановяване на внесените депозити, по реда на чл. 47м, ал. 6 и 8 от ППЗСПЗЗ, от Дирекция „Административно – правна, финансово – стопанска дейност и човешки ресурси“ при ОД „Земеделие” гр. Габрово.**

**10.** В случай, че от няколко участника в търга е предложена една и съща цена за даден имот, между тях се провежда търг с явно наддаване по реда на чл. 47л ППЗСПЗЗ, като стъпката за наддаване е в размер на един лев от предложената от кандидатите цена.

**11.** Сключването на договор за наем или аренда за ползване обявените по този ред земеделски земи от ДПФ не гарантира подпомагане на земеделските производители по схемите и мерките на Общата селскостопанска политика.

**САШКО СТАНЧЕВ /П/**

*Директор на ОД»Земеделие» гр.Габрово*